Riċetta ta' Wayne Cutajar / Crafted Foods Ingredjenti Għal 4-6 persuni 3 xikel tal-ħaruf 1 basla kbira, imqattgħa f'biċċiet 2 rjus tat-tewm, imqattgħin 2 zunnarijiet medji, imqattgħin 700 ml stokk veġetali 120 ml inbid aħmar 2 mgħaref kunserva 85g għasel 115g berquq imnixxef, maqtugħ min-nofs 130g pruna mnixxfa, maqtugħ min-nofs 3 mgħaref dqiq 3 mgħaref ilma 1 bajda ta' daqs medju 2 mgħaref ħalib 1⁄2 kuċċarina trab tal-kemmun 1⁄2 kuċċarina trab taż-żagħfran 1⁄2 kuċċarina trab tal-ġinġer 1⁄2 kuċċarina trab tal-kosbor 1⁄2 kuċċarina Cayenne 1⁄2 kuċċarina trab tal-qronfol 1 stikka tal-kannella 2 weraq tar-rand imnixxef melħ u l-bżar Għaġina tat-torti 340g dqiq 85g butir mingħajr melħ 85 g xaħam 6 kuċċarini ilma 1 kuċċarina melħ Metodu Aqli t-tewm, il-basal u z-zunnarija sakemm jirtabu. Aqli ftit ix-xikel tal-ħaruf. Għaqqad flimkien il-ħwawar u l-ħwawar mitħunin kollha u żid 1⁄2 minnhom mat-tewm, il-basal u z-zunnarija. F'taġen itfa' l-inbid aħmar, żid il-kunserva u l-stokk tal-ħaxix. Żid il-pruna u l-berquq u saħħan sakemm il-likwidi jagħlu. Żid il-kannella, il-weraq tar-rand u ħawwar bil-melħ u l-bżar. Meta jagħli żid ix-xikel tal-ħaruf u ħalli ttektek fuq nar baxx għal 11⁄2 sa 2 sigħat. F'food processor żid id-dqiq, il-butir, ix-xaħam u l-melħ, u ħawwad sakemm it-taħlita tkun tixbah lill-frak tal-ħobż. Żid ilma u ġib l-għaġina flimkien. Żomm fil-friġġ għal sagħtejn. Meta l-laħam tal-ħaruf ikun artab, neħħi x-xikel tal-ħaruf mit-taġen jew mill-borma, u neħħi l-laħam mill-għadam. Żid l-għasel mal-likwidi u t-taħlita tal-ħwawar u l-ħwawar mitħuna li jifdal. Neħħi l-weraq tar-rand u l-kannella. Fi skutella separata, ħallat 3 imgħaref dqiq ma' 3 imgħaref ilma kiesaħ, sakemm ma jkun hemm l-ebda ċappa. Żid it-taħlita tad-dqiq mal-likwidu fit-taġen. Meta z-zalza tagħqad, żid il-laħam tal-ħaruf. Ħalli l-mili jibred, sadanittant irrombla 2/3 tal-għaġina u għatti l-qiegħ ta' trej tal-ħami bl-għaġina. Imla t-torta bil-mili u għatti t-torta bl-għaġina li jifdal. Għatti t-torta bl-għaġina u ppinzella l-wiċċ b'taħlita ta' bajda waħda u 2 mgħaref ħalib. Ferrex fil-wiċċ ul-ġulġlien u aħmi ġo forn imsaħħan minn qabel f'temperatura ta| 200° C għal 30 sa 40 minuta, jew sakemm il-wiċċ isir kannella dehbi. Ħalli t-torta tistrieħ għal 10 minuti qabel ma sservi.